turjo4nis/wikipedia-bn-dump-20250701 huggingface dataset:
পানামা জাতীয় ফুটবল দল

পানামা জাতীয় ফুটবল দল () হচ্ছে আন্তর্জাতিক ফুটবলে পানামার প্রতিনিধিত্বকারী পুরুষদের জাতীয় দল, যার সকল কার্যক্রম পানামার ফুটবলের সর্বোচ্চ নিয়ন্ত্রক সংস্থা পানামীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৩৮ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে  ১৯৩৮ সালের ১২ই ফেব্রুয়ারি তারিখে, পানামা প্রথমবারের মতো আন্তর্জাতিক খেলায় অংশগ্রহণ করেছে; পানামার পানামা সিটিতে অনুষ্ঠিত উক্ত ম্যাচে পানামা ভেনেজুয়েলাকে ৩–১ গোলের ব্যবধানে পরাজিত করেছে।

৩২,০০০ ধারণক্ষমতাবিশিষ্ট রোমেল ফের্নান্দেস স্টেডিয়ামে লস কানালেরোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পানামার রাজধানী পানামা সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন টমাস খ্রিস্টিয়ানসেন এবং অধিনায়কের দায়িত্ব পালন করছেন সিয়াটল সাউন্ডার্সের রক্ষণভাগের খেলোয়াড় রোমান তোরেস।

পানামা এপর্যন্ত ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ২০১৮ ফিফা বিশ্বকাপের গ্রুপ পর্বে অংশগ্রহণ করা।		 অন্যদিকে, কনকাকাফ গোল্ড কাপে পানামা এপর্যন্ত ১০ বার অংশগ্রহণ করেছে, যার মধ্যে সেরা সাফল্য হচ্ছে ২০০৫ এবং ২০১৩ কনকাকাফ গোল্ড কাপের ফাইনালে পৌঁছানো। এছাড়াও, পানামা ২০১৬ কোপা আমেরিকার গ্রুপ পর্বে অংশগ্রহণ করেছে।

ইতিহাস 
২০১৪ ফিফা বিশ্বকাপকে সামনে রেখে পানামা দল বাছাইপর্বের চতুর্থ পর্ব পর্যন্ত উপনীত হয়েছিল। চার বছর পর ২০১৮ ফিফা বিশ্বকাপ বাছাইপর্বে লস কানালোরেস শেষ পর্যন্ত কোস্টারিকাকে ২–১ গোলে পরাজিত করে বিশ্বকাপের চূড়ান্ত আসরে খেলার সুযোগ করে নেয়। ফলশ্রুতিতে ত্রিনিদাদ ও টোবাগোর কাছে ২–১ গোলে পরাজিত হয়ে ১৯৮৬ সালের পর প্রথমবারের মতো চূড়ান্ত পর্বের খেলায় অংশগ্রহণ করতে ব্যর্থ হয় মার্কিন যুক্তরাষ্ট্র। পানামা দল ২০১৮ সালের বিশ্বকাপে বেলজিয়াম ও ইংল্যান্ডসহ আফ্রিকান দল তিউনিসিয়ার সাথে গ্রুপ জি-এ মুখোমুখি হয়েছিল।

র‌্যাঙ্কিং
ফিফা বিশ্ব র‌্যাঙ্কিংয়ে, ২০১৪ সালের মার্চ মাসে প্রকাশিত র‌্যাঙ্কিংয়ে পানামা তাদের ইতিহাসে সর্বোচ্চ অবস্থান (২৯তম) অর্জন করে এবং ১৯৯৫ সালের আগস্ট মাসে প্রকাশিত র‌্যাঙ্কিংয়ে তারা ১৫০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পানামার সর্বোচ্চ অবস্থান হচ্ছে ২৮তম (যা তারা ২০১৩ সালে অর্জন করেছিল) এবং সর্বনিম্ন অবস্থান হচ্ছে ১৫১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

সিসিসিএফ চ্যাম্পিয়নশিপ
সিসিসিএফ প্রতিযোগিতা ১৯৪১ সালে শুরু হলেও ১৯৬১ সালে বিলুপ্ত হয়ে যায়।

 ১৯৪১ – ৪র্থ স্থান
 ১৯৪৩ – অংশগ্রহণ করেনি
 ১৯৪৬ – ৫ম স্থান
 ১৯৪৮ – ৩য় স্থান
 ১৯৫১ – চ্যাম্পিয়ন
 ১৯৫৩ – ৭ম স্থান
 ১৯৫৫ – অংশগ্রহণ করেনি
 ১৯৫৭ – ৪র্থ স্থান
 ১৯৬০ – অংশগ্রহণ করেনি
 ১৯৬১ – ১ম রাউন্ড

কনকাকাফ চ্যাম্পিয়নশিপ 
১৯৬৩ সালে কনকাকাফ চ্যাম্পিয়নশিপ প্রতিযোগিতা শুরু হলেও ১৯৮৯ সালে বিলুপ্ত হয়ে যায়।

১৯৬৩ – ১ম রাউন্ড
১৯৬৫-১৯৮৯ পর্যন্ত অংশগ্রহণ করেনি।

কনকাকাফ গোল্ড কাপ

অর্জন

শিরোপা
কনকাকাফ চ্যাম্পিয়নশিপ/কনকাকাফ গোল্ড কাপ
 রানার-আপ: ২০০৫, ২০১৩
 তৃতীয় স্থান: ২০১১, ২০১৫

অন্যান্য
কোপা সেন্ত্রোআমেরিকানা
 চ্যাম্পিয়ন: ২০০৯
 রানার-আপ: ২০০৭, ২০১৭
 তৃতীয় স্থান: ১৯৯৩, ২০১১, ২০১৪সিসিসিএফ চ্যাম্পিয়নশিপ চ্যাম্পিয়ন: ১৯৫১
 তৃতীয় স্থান: ১৯৪৮

তথ্যসূত্র

বহিঃসংযোগ
   
 ফিফা-এ পানামা জাতীয় ফুটবল দল  
 কনকাকাফ-এ পানামা জাতীয় ফুটবল দল  

পানামা জাতীয় ফুটবল দল
উত্তর আমেরিকার জাতীয় ফুটবল দল
নিলি জেলা

নিলি (এছাড়াও লাইলি নামেও পরিচিত) (ফার্সি ভাষা: نیلی) আফগানিস্তানের দায়কুন্দি প্রদেশের একটি অন্যতম জেলা। জেলাটির প্রধান শহরের নাম হচ্ছে নিলি, যেটি অবশ্য দায়কুন্দি প্রদেশের রাজধানী হিসেবে সেবা প্রদান করে থাকে। একটি নুড়ি পাথরের বিমানের নির্মিত পথের সাথে শহরটিতে একটি ছোট বিমানবন্দর (হেলিপোর্ট) রয়েছে এবং একটি বাণিজ্যিক রেডিও স্টেশন রয়েছে। শীতকালে আবহাওয়া খুবই তীব্র ঠান্ডা অনুভুত হয় এবং রাস্তাগুলি জরাজীর্ণ হওয়ায় চলাচলের জন্য খুবই কঠিন হয়ে পড়ে।

পরিলেখ
জেলা পরিলেখ:
 গ্রাম: ১৩৫টি 
 জাতিগত অবস্থান: ১০০% হাজারা সম্প্রদায়ের লোকজন বসবাস করে থাকে
 স্কুল সমূহ : ১টি প্রাথমিক বিদ্যালয়, ৩ মাধ্যমিক স্কুল এবং ২টি উচ্চ মাধ্যমিক বিদ্যালয় রয়েছে। 
 স্বাস্থ্য কেন্দ্র: ৫টি
 প্রধান কৃষি পণ্য: আলমন্দ, অ্যাপ্রিকট, ভুট্টা, গম.
 প্রাথমিক হস্তশিল্প: সূচিকর্ম, টুপি তৈরি, বয়ন।

তথ্যসূত্র

বহিঃসংযোগ
 ২০০৭ সালে জেলা উন্নয়ন পরিকল্পনা সারসংক্ষেপ 

দায়কুন্দি প্রদেশের জেলা
সর্বাধিক গোলকারী ফুটবলারের তালিকা

রেক.স্পোর্ট.সকার স্ট্যাটিস্টিকস ফাউন্ডেশনের (আরএসএসএসএফ) গবেষণা অনুসারে (অধিকাংশ ক্ষেত্রে) শীর্ষ স্তরের ফুটবলে ৩১ জন খেলোয়াড় তাদের খেলোয়াড়ি জীবনে ৫০০ বা তার অধিক গোল করেছে। শুধুমাত্র যারা তাদের খেলোয়াড়ি জীবনের অধিকাংশ সময় সর্বোচ্চ স্তরের ফুটবলে সক্রিয় ছিল তাদের এই তালিকায় বিবেচনা করা হয়। নিচের ছকে সকল স্তরের জাতীয় দল এবং ক্লাবের আনুষ্ঠানিক খেলায় করা গোল বিবেচনা করা হয়েছে। এই তালিকার শীর্ষ স্থানে রয়েছেন পর্তুগাল জাতীয় দলের আক্রমণভাগের খেলোয়াড়, ক্রিস্তিয়ানো রোনালদো। তিনি অল্পসংখ্যক খেলোয়াড়দের একজন যিনি ১,৩০০টির বেশি পেশাদার খেলায় অংশগ্রহণ করেছেন এবং তার ক্লাব ও দেশের হয়ে ৯০০ এর অধিক গোল করেছেন।

তালিকা

গাঢ় দ্বারা বর্তমানে সক্রিয় খেলোয়াড়দের নির্দেশ করে।
+ দ্বারা খেলোয়াড়ের আসল ম্যাচ সংখ্যা অথবা গোল সংখ্যা হতে অধিক নির্দেশ করে।

তথ্যসূত্র
ফুটবল রেকর্ড ও পরিসংখ্যান
ফুটবল খেলোয়াড়ের তালিকা
ফুটবল খেলোয়াড়দের ক্যারিয়ার অর্জন
ফুটবল খেলোয়াড়দের কর্মজীবনের অর্জন
নিউজিল্যান্ডীয় টেস্ট ক্রিকেটারদের তালিকা

অত্র নিবন্ধটি নিউজিল্যান্ডীয় টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। নিউজিল্যান্ড ১৯৩০ সালে টেস্ট পরিবারভূক্ত হয়। ১২ ডিসেম্বর, ২০২০ তারিখ পর্যন্ত ২৭৯ জন ক্রিকেটার নিউজিল্যান্ড জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই টেস্ট খেলায় তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

পরিসংখ্যানটি ১২ ডিসেম্বর, ২০২০ তারিখ অনুযায়ী সঠিক।

টেস্ট ক্রিকেটারদের তালিকা

১৯৩০ - ১৯৫০

১৯৫১ - ২০০০

২০০১ - ২০৫০

তথ্যসূত্র

পাদটীকা

বহিঃসংযোগ 
 ক্রিকইনফো.কম
 হাউস্ট্যাট.কম

নিউজিল্যান্ডের টেস্ট ক্রিকেটার
টেস্ট
নিউজিল্যান্ড
পাঁচ ফোড়ন

পাঁচ ফোড়ন () হল দক্ষিণ এশিয়ায় ব্যবহৃত একটি জনপ্রিয় মসলার মিশ্রণ যা বাংলাদেশ, পূর্ব ভারত ও দক্ষিণ নেপালে বিশেষ কিছু রান্নায় (বিশেষ করে ডাল ও আচার বানাতে) ব্যবহার করা হয়ে থাকে। পাঁচ ফোড়ন বা পাঁচ মসলাকে মৈথিলী ভাষায় পাঞ্চ ফোরন, নেপালি ভাষায় পাদকুনে মশলা, অসমীয়া ভাষায় পাস ফুরন এবং উড়ীয়া ভাষায় পঞ্চু ফুতানা বলে ডাকে। 

পাঁচ ফোড়নের ব্যবহৃত সকল মসলা দানাদার বা মসলা বীজ। সাধারণত পাঁচ ফোড়ন মসলায় মেথি বীজ, মৌরি বীজ, কালোজিরা বীজ, জিরা বীজ, সরিষা বীজ সমপরিমাণে থাকে। কিছু রাধুনী  মেথি কম পরিমাণে ব্যবহার করতে পছন্দ করে, যাতে মশলার স্বাদ একটু তিক্ত হয়। বাংলাদেশে কোথাও কোথাও বা কখনও কখনও সরিষার পরিবর্তে ধনে ব্যবহার করা হয়। ভারতে কখনও কখনও সরিষার পরিবর্তে রাধুনি বীজও ব্যবহার করে থাকে। পাশ্চাত্যে যেখানে রাধুনি পাওয়া দুষ্প্রাপ্য সেখানে পাথুনি বীজ ব্যবহৃত হয়।

আরও দেখুন 

 চীনা পাঁচ মসলা গুঁড়া
গরম মসলা

তথ্যসূত্র 

বাঙালি রন্ধনশৈলী
নেপালি রন্ধনশৈলী
মসলা
বাংলাদেশী রন্ধনশৈলী
পশ্চিমবঙ্গের রন্ধনশৈলী
ভারতীয় রন্ধনশৈলী
ভারতীয় মসলা
সার্বিয়ায় ইসলাম

সার্বিয়াতে খৃষ্টধর্মের পর দ্বিতীয় বৃহত্তর ধর্ম হলো ইসলাম। যা তার অধিবাসীদের ৩%। যদি কসোভো (যাকে সার্বিয়ার একটি অংশ হিসেবে ধর্তব্য হয়) সহ ধর্তব্য হয় তাহলে পার্সেন্টিজ আরো বৃদ্ধি পাবে।

জনমিতি 

 গুরানীঃ কসোভার দিককার অর্থোডক্স খৃষ্টান। আঠারো এবং উনিশ শতাব্দীর মাঝামাঝিতে তারা ইসলাম ধর্ম গ্রহণ করে।
 আলবেনিয়ান শরনার্থীঃ অর্থোডোক্স ও ক্যাথলিক খৃষ্টান। তারাও ইসলাম ধর্ম গ্রহণ করেন আঠারো ও উনিশ শতাব্দীর মাঝামাঝিতে।
 বসনিয়ানঃ তারা সানজাকে বসবাস করেন। তাদের অধিকাংশই সার্ভিয়ান। 

সার্বিয়া
সার্বিয়ায় ইসলাম
জঁ দ্যুজার্দাঁ

জঁ দ্যুজার্দাঁ (ফরাসি: Jean Dujardin; জন্ম ১৯ জুন১৯শে জুন ১৯৭২) হলেন একজন ফরাসি অভিনেতা ও পরিচালক। তিনি স্ট্যান্ড-আপ কৌতুকাভিনেতা হিসেবে তার কর্মজীবন শুরু করেন। পরবর্তীতে তিনি কয়েকটি টেলিভিশন অনুষ্ঠান ও চলচ্চিত্রে অতিথি চরিত্রে অভিনয় করেন। তিনি টেলিভিশন ধারাবাহিক অঁ গার ও অঁ ফিল-এ অভিনয় করে প্রসিদ্ধি অর্জন করেন এবং পরবর্তীতে ব্রিস দ্য নিচ ও মিশেল আজানাভিস্যুস পরিচালিত ওএসএস ১১৭: কায়রো, নেস্ট অব স্পাইজ ও এর অনুবর্তী পর্ব ওএসএস ১১৭: লস্ট ইন রিও, এবং ৯৯ ফ্রঁস চলচ্চিত্রে অভিনয় করে সফলতা অর্জন করেন।

দ্যুজার্দাঁ ২০১১ সালে একাধিক পুরস্কার বিজয়ী নির্বাক চলচ্চিত্র দি আর্টিস্ট-এ জর্জ ভালেন্তিন চরিত্রে অভিনয় করে আন্তর্জাতিক খ্যাতি অর্জন করেন। তার এই কাজের জন্য তিনি একাধিক পুরস্কার অর্জন করেন, যার মধ্যে রয়েছে শ্রেষ্ঠ অভিনেতা বিভাগে একাডেমি পুরস্কার, যা কোন ফরাসি অভিনেতার জন্য প্রথমবার; শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার; শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, স্ক্রিন অ্যাক্টরস গিল্ড পুরস্কার ও শ্রেষ্ঠ অভিনেতা বিভাগে কান চলচ্চিত্র উৎসব পুরস্কার। এই দশকে তিনি মার্টিন স্কোরসেজির ব্ল্যাক কমেডিধর্মী দ্য উলফ অব ওয়াল স্ট্রিট (২০১৩) এবং জর্জ ক্লুনির ইতিহাস-আশ্রিত নাট্যধর্মী দ্য মনুমেন্ট্‌স মেন (২০১৪) চলচ্চিত্রে অভিনয় করেন।

তথ্যসূত্র

বহিঃসংযোগ

 

১৯৭২-এ জন্ম
জীবিত ব্যক্তি
২০শ শতাব্দীর ফরাসি অভিনেতা
২১শ শতাব্দীর ফরাসি অভিনেতা
ফরাসি কৌতুকাভিনেতা
ফরাসি চলচ্চিত্র অভিনেতা
ফরাসি টেলিভিশন অভিনেতা
ফরাসি পুরুষ চিত্রনাট্যকার
শ্রেষ্ঠ অভিনেতা বিভাগে একাডেমি পুরস্কার বিজয়ী
শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ অভিনেতা বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
ইন্ডিপেন্ডেন্ট স্পিরিট পুরস্কার বিজয়ী
ফরাসি চিত্রনাট্যকার
ফ্রাংক বোরজেগি

ফ্রাংক বোরজেগি (ইংরেজি: Frank Borzage; জন্ম: ২৩শে এপ্রিল ১৮৯৪ – ১৯শে জুন ১৯৬২) ছিলেন একজন মার্কিন চলচ্চিত্র পরিচালক ও অভিনেতা। তিনি তার পরিচালিত সেভেন্‌থ হেভেন (১৯২৭), স্ট্রিট অ্যাঞ্জেল (১৯২৮), ম্যান্‌স ক্যাসল (১৯৩৩) ও দ্য মর্টাল স্টর্ম (১৯৪০) চলচ্চিত্রের জন্য সুপরিচিত। তিনি সেভেন্‌থ হেভেন ও ব্যাড গার্ল চলচ্চিত্র পরিচালনা করে দুবার শ্রেষ্ঠ পরিচালনার জন্য একাডেমি পুরস্কার অর্জন করেন।

জীবনী

জন্ম ও পরিবার
বোরজেগির পিতা লুইজি বোরজেগা ১৮৫৯ সালে অস্ট্রীয় সাম্রাজ্যের (বর্তমান ইতালি) রনজোনে জন্মগ্রহণ করেছিলেন। পাথরের মিস্ত্রী হিসেবে তিনি মাঝে মাঝে সুইজারল্যান্ডে কাজ করতেন। সেখানে তার মারিয়া রুয়েগের (১৮৬০-১৯৪৭) সাথে পরিচয় হয়। রুয়েগ একটি সিল্ক ফ্যাক্টরিতে কাজ করতেন। ১৮৮০-এর দশকের প্রথম দিকে বোরজেগা পেন্সিলভেনিয়ার হ্যাজলটনে চলে যান, সেখানে তিনি কয়লার খনিতে কাজ করতেন। তিনি তার বাগদত্তা রুয়েগকেও মার্কিন যুক্তরাষ্ট্রে নিয়ে যান এবং ১৮৮৩ সালে তিনি তাকে বিয়ে করেন।

তাদের প্রথম সন্তান হেনরি ১৮৮৫ সালে জন্মগ্রহণ করে। বোরজেগা পরে সপরিবারে উটাহ অঙ্গরাজ্যের সল্ট লেক সিটিতে চলে যান। সেখানে ১৮৯৪ সালের ২৩শে এপ্রিল ফ্রাংক বোরজেগি জন্মগ্রহণ করেন। ১৯১৯ সাল পর্যন্ত তারা সেখানেই বসবাস করেন। বোরজেগা দম্পতির ১৪ জন সন্তান জন্মগ্রহণ করে, তন্মধ্যে আটজন প্রাপ্ত বয়স পর্যন্ত বেঁচে ছিলেন, তারা হলেন হেনরি (১৮৮৫-১৯৭১), ম্যারি এমা (১৮৮৬-১৯০৬), বিল (১৮৯২-১৯৭৩), ফ্রাংক, ড্যানিয়েল (১৮৯৬-১৯৭৫), লু (১৮৯৮-১৯৭৪), ডলি (১৯০১-২০০২), এবং সু (১৯০৫-১৯৯৮)। লুইজি বোরজেগা ১৯৩৪ সালে এক গাড়ি দুর্ঘটনায় মারা যান এবং মারিয়া রুয়েগ ১৯৪৭ সালে ক্যান্সারে আক্রান্ত হয়ে মারা যান।

কর্মজীবন
১৯১২ সালে ফ্রাংক বোরজেগি হলিউডে অভিনেতা হিসেবে কাজ পান। তিনি ১৯১৭ সাল পর্যন্ত অভিনেতা হিসেবে কাজ করেন। ১৯১৫ সালে দ্য পিচ ও চ্যান্স চলচ্চিত্র দিয়ে তার পরিচালনায় আত্মপ্রকাশ ঘটে।

বোরজেগি ১৯২০-এর দশক জুড়েই পরিচালক হিসেবে সফল ছিলেন, কিন্তু তিনি তার সফলতার শীর্ষে পৌঁছান নির্বাক চলচ্চিত্র যুগের শেষভাগে ও সবাক চলচ্চিত্র যুগের শুরুতে। জার্মান পরিচালক এফ. ডব্লিউ. মুর্নো দ্বারা প্রভাবিত বোরজেগি পরিচালনায় নিজস্ব ধারার সৃষ্টি করেন। তিনি জ্যানেট গেনর ও চার্লস ফ্যারেলকে নিয়ে একাধিক প্রণয়ধর্মী চলচ্চিত্র নির্মাণ করে সফলতা লাভ করেন। ১৯২৭ সালে গেনর-ফ্যারেল জুটিকে নিয়ে সেভেন্‌থ হেভেন চলচ্চিত্র নির্মাণ করে তিনি শ্রেষ্ঠ পরিচালনার জন্য একাডেমি পুরস্কার অর্জন করেন। এই জুটিকে নিয়ে তার আর দুটি উল্লেখযোগ্য চলচ্চিত্র হল স্ট্রিট অ্যাঞ্জেল (১৯২৮) ও লাকি স্টার (১৯২৯)। বোরজেগি ১৯৩১ সালে ব্যাড গার্ল চলচ্চিত্র নির্মাণ করে তার দ্বিতীয় একাডেমি পুরস্কার অর্জন করেন।

পাদটীকা

তথ্যসূত্র

বহিঃসংযোগ

 
 
 

১৮৯৪-এ জন্ম
১৯৬২-এ মৃত্যু
২০শ শতাব্দীর মার্কিন অভিনেতা
ইতালীয় বংশোদ্ভূত মার্কিন ব্যক্তি
উটাহের চলচ্চিত্র পরিচালক
ক্যালিফোর্নিয়ায় ক্যান্সারে মৃত্যু
গ্লেনডেলের ফরেস্ট লন মেমোরিয়াল পার্কে সমাধিস্ত
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন নির্বাক চলচ্চিত্র অভিনেতা
মার্কিন নির্বাক চলচ্চিত্র পরিচালক
সল্ট লেক সিটির অভিনেতা
শ্রেষ্ঠ পরিচালনা বিভাগে একাডেমি পুরস্কার বিজয়ী
পেনসিলভেনিয়ার চলচ্চিত্র পরিচালক
নির্বাক চলচ্চিত্র পরিচালক
ক্যালিফোর্নিয়ার চলচ্চিত্র পরিচালক
রায়

রায় বঙ্গ বা বাংলার একটি সাধারণ হিন্দু বাঙালি পদবি অথবা উপাধী। যা বাঙালি চাকমা, বর্মন, বৈদ্যব্রাহ্মণ, বর্গক্ষত্রিয় (ব্যাগদি), ব্রাহ্মণ, মাহিষ্য,  কায়স্থ জাতি ও বিভিন্ন তপশিলি জাতির মানুষের মধ্যে পাওয়া যায়, কমতাপুর রাজ্যে বেশির ভাগই থাকে এই পদবীর মানুষ পশ্চিমবঙ্গের কোচবিহার জেলা ও জলপাইগুড়ি জেলার।

বিশিষ্ট ব্যক্তিত্ত্ব 
সত্যজিৎ রায়, অস্কারজয়ী চলচ্চিত্র পরিচালক, সাহিত্যিক
রাজা রামমোহন রায়, নবজাগরণের বিশিষ্ট সমাজ সংস্কারক
 বিধানচন্দ্র রায়, বিশিষ্ঠ চিকিৎসক ও পশ্চিমবঙ্গের দ্বিতীয় মুখ্যমন্ত্রী ও ভারতরত্ন প্রাপক
 সুকুমার রায়, বিশিষ্ঠ শিশুসাহিত্যিক ও বাংলা "ননসেন্স ছড়ার" প্রবর্তক (সত্যজিৎ রায়ের পিতা)
 সন্দীপ রায়, বাংলা চলচ্চিত্র পরিচালক (সত্যজিৎ রায়ের পুত্র)
 চাঁদ রায় ও কেদার রায় - শ্রীপুর বা বিক্রমপুর
 কন্দর্প রায় ও রামচন্দ্ররায় - বাক‌্লা বা চন্দ্রদ্বীপ
 মুকুন্দরাম রায় ও সত্রাজিৎ রায়, ভূষণা বা ফতেহাবাদ
 কংসনারায়ণ রায় - তাহিরপুর
 হরলাল রায়, বিখ্যাত গায়ক, ভাওয়াইয়া সঙ্গীতশিল্পী ও কবিয়াল
 মহেশ চন্দ্র রায়, ভাওয়াইয়া গীতিকার, সুরকার ও শিল্পী
 মৌনী রায়, হিন্দি সিনেমার অভিনেত্রী 
 অতীন্দ্রমোহন রায়, বিপ্লবী
 দেবশ্রী রায়, বাংলা চলচ্চিত্রের অভিনেত্রী
 নরেশ রায়, বিপ্লবী
 নারায়ণ রায়, বিপ্লবী
 নির্মলা রায়, বিপ্লবী
 প্রতিভা ভদ্র (রায়), বিপ্লবী
 ভূপেন্দ্রকিশোর রক্ষিত রায়, বিপ্লবী
 মতিলাল রায়, বিপ্লবী
 মহেন্দ্রনাথ রায়, বিপ্লবী
 মানবেন্দ্রনাথ রায়, বিপ্লবী ও
 চিলা রায়, কোচ রাজবংশের সাহসী ও পারদর্শি সেনাপতি
 লীলা রায়, ভারতীয় বিপ্লবী এবং রাজনীতিবিদ
 প্রফুল্ল চন্দ্র রায়,  রসায়নবিদ
 জীবন রায় রাজনগর চা বাগান
 বিট্টু রায়

আরও দেখুন 
 রাই, পদবি
 রায়

তথ্যসূত্র 

অসম্পূর্ণ
ভারতীয় পদবি
বাঙালি হিন্দু উপাধি
পদবিসমূহ
প্রদত্ত নাম
পুরুষবাচক প্রদত্ত নাম
মার্টিন ল্যান্ডাউ

মার্টিন জেমস ল্যান্ডাউ (ইংরেজি: Martin James Landau; ২০শে জুন ১৯২৮ - ১৫ই জুলাই ২০১৭) ছিলেন একজন মার্কিন অভিনেতা, অভিনয়ের কোচ, প্রযোজক ও সম্পাদকীয় কার্টুনিস্ট। ১৯৫০-এর দশক থেকে তিনি চলচ্চিত্রে অভিনয় শুরু করেন। অভিনয়ের স্বীকৃতি হিসেবে তিনি একটি একাডেমি পুরস্কার, দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন।

প্র্যাট ইনস্টিটিউটে পড়াশুনার পর তিনি অ্যাক্টরস স্টুডিওতে লি স্ট্রাসবার্গ, এলিয়া কাজান ও হ্যারল্ড ক্লুরম্যানের অধীনে অভিনয়ের প্রশিক্ষণ গ্রহণ করেন। ১৯৫৭ সালে মিডল অব দ্য নাইট মঞ্চনাটক দিয়ে তার ব্রডওয়ে মঞ্চে অভিষেক হয়। তার অভিনীত প্রথম আলোচিত চলচ্চিত্র হল অ্যালফ্রেড হিচককের নর্থ বাই নর্থওয়েস্ট (১৯৫৯)। পরবর্তীতে তিনি নিয়মিত মিশন: ইম্পসিবল টেলিভিশন ধারাবাহিক অভিনয় করেন, এবং এই কাজের জন্য তিনি কয়েকটি এমি পুরস্কার ও গোল্ডেন গ্লোব পুরস্কারের মনোনয়ন লাভ করেন।

ল্যান্ডাউ টাকার: দ্য ম্যান অ্যান্ড হিজ ড্রিম (১৯৮৮) চলচ্চিত্রে অভিনয় করে তার প্রথম গোল্ডেন গ্লোব পুরস্কার অর্জন করেন এবং প্রথম একাডেমি পুরস্কারের মনোনয়ন লাভ করেন। ক্রাইমস্‌ অ্যান্ড মিসডেমিনরস্‌ (১৯৮৯) চলচ্চিত্রে অভিনয় করে তিনি তার দ্বিতীয় একাডেমি পুরস্কারের মনোনয়ন পান। এড উড (১৯৯৪) চলচ্চিত্রে বেলা লুগসি চরিত্রে অভিনয় করে তার প্রথম একাডেমি পুরস্কার, দ্বিতীয় গোল্ডেন গ্লোব পুরস্কার এবং প্রথম স্ক্রিন অ্যাক্টরস গিল্ড পুরস্কার অর্জন করেন। তিনি ২০১৭ সালে মৃত্যুর পূর্ব পর্যন্ত  চলচ্চিত্র ও টেলিভিশনে কাজ চালিয়ে যান এবং অ্যাক্টরস স্টুডিওর হলিউড শাখায় যোগ দেন।

তথ্যসূত্র

বহিঃসংযোগ

 
 
 

১৯২৮-এ জন্ম
২০১৭-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
অস্ট্রীয় ইহুদি বংশোদ্ভূত মার্কিন ব্যক্তি
প্র্যাট ইনস্টিটিউটের প্রাক্তন শিক্ষার্থী
বেথ ডেভিড সিমেট্রিতে সমাহিত
ব্রুকলিনের অভিনেতা
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
মার্কিন ইহুদি অভিনেতা
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
স্যাটার্ন পুরস্কার বিজয়ী
লস অ্যাঞ্জেলেসের অভিনেতা
২১শ শতাব্দীর মার্কিন ইহুদি
বাংলাদেশে প্রচলিত মসলার তালিকা

বাংলাদেশে প্রচলিত মসলার তালিকাতে বিভিন্ন ধরনের মসলা অন্তর্ভুক্ত রয়েছে, যেগুলো দক্ষিণ ও দক্ষিণ-পূর্ব এশিয়ায় জন্মে। এদের মদ্ধে অনেক মসলা অন্তর্ভুক্ত আছে যেগুলোর উৎপত্তিস্থল বাংলাদেশে নয় বরং অন্য কোনো অঞ্চলে আর বিভিন্ন সময়ে সেগুলো এ অঞ্চলের সমভাবাপন্ন জলবায়ু এলাকায় আনা হয় এবং এখন স্থানীয়ভাবে শতাব্দীর পর শতাব্দী ধরে চাষ করা হচ্ছে।

তালিকা 
বাংলাদেশ প্রায় ৫০টির মতো মসলা প্রচলিত।

আরও দেখুন 

 বাংলাদেশী রন্ধনশৈলী
 মসলা বাণিজ্য
 বাঙালি মসলা এবং সেগুলোর ইংরেজি নাম

তথ্যসূত্র 

বাংলাদেশী রন্ধনশৈলী
বাঙালি রন্ধনশৈলী
মসলা
মিথ্যা জাগরণ

স্বপ্নেই মিথ্যা জাগরণ একটি প্রাণবন্ত এবং বিশ্বাসযোগ্য স্বপ্ন যেখানে কর্তা মনে করেন সে ঘুম থেকে জেগে গেছে কিন্তু বাস্তবে স্বপ্ন দেখছেন। এরুপ মিথ্যা জাগরণের পরে কর্তা স্বপ্নের মধ্যেই দৈনন্দিন কাজ যেমনঃ রান্না, পরিষ্কার করা, খাওয়া-দাওয়া এবং শৌচাগার ব্যবহার করার মত কাজ করে। এসময় কর্তা হয়তো স্বপ্নে শৌচাগার ব্যবহার করছে, কিন্তু বাস্তবে তিনি বিছানা আর্দ্র করার মত কাজ করে ফেলে। ঘুমের মধ্যে বিছানা ভিজানোর এটা একটা কারণ হতে পারে।

অন্যান্য বিষয়

লুসিত্ব
লুসিড স্বপ্ন (এ জাতীয় স্বপ্ন দেখার সময়, স্বপ্নদ্রষ্টা জাগ্রত থাকে এবং বুঝতে পারে, সে স্বপ্ন দেখছে) দেখার পরবর্তী ধাপে মানুষ স্বপ্নের মধ্যেই সজাগ হতে পারে। বিশেষ করে, লুসিড স্বপ্নের পরবর্তী ধাপে যদি মানুষ স্বপ্নের মধ্যেই জাগ্রত হয়, তবে এ পর্যায়টিকে "প্রাক লুসিডীয় স্বপ্ন", বলে। এপর্যায়ে স্বপ্ন দ্রষ্টা বুঝতে পারে না, সে কী জেগে আছে, না ঘুমানো অবস্থায় স্বপ্ন দেখছে। হার্ভার্ডের মনস্তত্ত্ববিদ ডেইরড্রে ব্যারেট ২০০ জন মানুষের কাছ থেকে ২০০০ স্বপ্নকে পরীক্ষণ করে তিনি বলেন, মিথ্যা জাগরণ এবং লুসিডীয় স্বপ্ন একই স্বপ্নের ভিতর যুগপৎভাবে অথবা একই রাতে ভিন্ন ভিন্ন স্বপ্নের মধ্যে ঘটতে পারে।

ধারাবাহিকতা

মিথ্যা জাগরণ আরেকটি প্রকরণ হলো এর ধারাবাহিকতা। এই ধারাবাহিকতায় কর্তা ভাবে সে জেগে আছে, কিন্তু বাস্তবে সে নিদ্রাচ্ছন্ন থাকে। তার মস্তিষ্ক তাকে এমনভাবে উদ্দীপ্ত করে, যাতে সে ভাবে জেগে আছে। এই অবস্থায় সে যেসব কাজ করে, তা অনিচ্ছাকৃতভাবেই করে। এই ধরনের কাজকে অবচেতনভাবে করা কাজের সাথে তুলনা করা হয়।

লক্ষণ

বাস্তবতা এবং অবাস্তবতা
কিছু সুনির্দিষ্ট বিষয় এসময় বাস্তবায়িত করা যায় না। যেমনঃ দেয়ালে রঙ করা অথবা কথা বলা কঠিন হয়ে পরে, কঠিন হয়ে পরে কোনো কিছু পড়া (লুসিড স্বপ্নে কোনো কিছু পড়া কার্যত অসম্ভব)।

পুনরাবৃত্ত
একই ঘুমে ভিতরেই স্বপ্নে মিথ্যা জাগরণ বারবার হতে পারে। কর্তা হয়তো ঘুমাতে ঘুমাতেই স্বপ্ন দেখছে যে, সে জেগেছে, প্রাতঃরাশ করছে, মুখ ধৌত করছে, নিয়মিত কাজ করতে করতেই আবার বিছানা থেকে ঘুম ভেঙে জেগে উঠলো (বাস্তবে তখনো ঘুমাচ্ছে)। পুনরায় সে প্রাতঃরাশ সহ দৈনন্দিন কাজ শুরু করলো। এটাকেই স্বপ্নের মধ্যে মিথ্যা জাগরণের পুনরাবৃত্ত বলে। বার্ট্রান্ড রাসেল দাবী করেছেন, তিনি সাধারণ সংজ্ঞাহীন অবস্থায় এরকম মিথ্যা জাগরণের ঘটনা প্রায় একশতের মত অনুভব করেছেন।

প্রকরণ

তথ্যসূত্র

স্বপ্ন
Sleep disorder
লুসিড স্বপ্ন

de:Klartraum#Falsches Erwachen
বাংলাভাষী অঞ্চলে ব্যবহৃত মসলার তালিকা

এই ভুক্তিতে বাংলাভাষী অঞ্চলে ব্যবহৃত মসলার তালিকা দেওয়া হয়েছে। বাংলাভাষী অঞ্চল বলতে বাংলাদেশ ও ভারতের পশ্চিমবঙ্গকে বুঝানো হয়েছে।

তালিকা

আরও দেখুন 

 বাঙালি রন্ধনশৈলী
 বাংলাদেশে প্রচলিত মসলার তালিকা

বাঙালি রন্ধনশৈলী
মসলা
তপন বিধানসভা কেন্দ্র

তপন (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসটি এর জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪০ নং তপন (এসটি)বিধানসভা কেন্দ্রটি  দ্বীপখান্ডা, গোফানগর, হারসুরা, মালঞ্চ এবং তপন চন্ডীপুর গ্রাম পঞ্চায়েত গুলি তপন সমষ্টি উন্নয়ন ব্লক এবং বোয়ালদার, চকভৃগু, জলঘর, বোল্লা, ডাঙা, গোপালবাটি, নজিরপুর এবং পাটিরাম গ্রাম পঞ্চায়েত গুলি বালুরঘাট সমষ্টি উন্নয়ন ব্লক এর অন্তর্গত।

তপন (এসটি)বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের বাচ্চু হাঁসদা আরএসপি'র তার নিকটতম প্রতিদ্বন্দ্বী খারা সোরেনকে পরাজিত করেন।

১৯৭৭-২০০৬
১৯৮২ থেকে ২০০৬ সাল পর্যন্ত আরএসপি খারা সোরেন তপন (এসটি) কেন্দ্র থেকে ছয় বার জয়লাভ করেছিলেন, তার নিকটতম প্রতিদ্বন্দ্বী ২০০৬ সালে বিজেপি এর কলম্বাস তিরকে কে, ২০০১ সালে তৃণমূল কংগ্রেস অনন্য উরুকে, ১৯৯৬ এবং ১৯৯১ সালে কংগ্রেসের লক্ষীরাম হেমব্রমকে, ১৯৮৭ সালে কংগ্রেসের জাপান ভোনাজালাকে এবং ১৯৮২ সালে কংগ্রেসের জাপান হাসদাকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৭৭ সালে আরএসপি'র নাথেনিয়াল মুর্মু কংগ্রেসের সেবাস্টিয়ান টুডুকে পরাজিত করেন।

১৯৬২-১৯৭২
১৯৭২ এবং ১৯৭১ সালে কংগ্রেস পট্রাশ হেমব্রাম  জয়ী হন। ১৯৬৯, ১৯৬৭ এবং ১৯৬২ সালে আরএসপি/ নির্দল নাথেনিয়াল মুর্মু জয়ী হন। ১৯৬২ সালের আগে তপন কেন্দ্রটি ছিল না।

তথ্যসূত্র

পশ্চিমবঙ্গের বিধানসভা কেন্দ্র
দক্ষিণ দিনাজপুর জেলার রাজনীতি
২০১৮ ফিফা বিশ্বকাপ পরিসংখ্যান

নিম্নে ২০১৮ সালের ১৪ই জুন হতে ১৫ই জুলাই পর্যন্ত রাশিয়ায় অনুষ্ঠিত ২০১৮ ফিফা বিশ্বকাপের পরিসংখ্যান উল্লেখ করা হলো।

এখানে পেনাল্টি শুট-আউটে করা গোলগুলো পরিগণিত হয়নি এবং পেনাল্টি শুট-আউটে বিজয়ী নির্ধারিত ম্যাচগুলো ড্র হিসেবে গণ্য করা হয়েছে।

গোলদাতা

সামগ্রিক ফলাফল

দল অনুযায়ী

কনফেডারেশন অনুযায়ী

তথ্যসূত্র

বহিঃসংযোগ

পরিসংখ্যান
২০১৮
প্রোটন-প্রোটন চক্র

সূর্যসম ভরবিশিষ্ট তারাদের ক্ষেত্রে যে প্রক্রিয়ায় শক্তি উৎপন্ন হয়, তার নাম প্রোটন প্রোটন চক্র।

 ^1_1H^+ + ^1_1H^+ -> ^2_1D + e^+ + \nu 

 ^2_1D + ^1_1H^+ -> ^3_2He +  \gamma

  ^3_2He +  ^3_2He -> ^4_2He + ^1_1H^+ + ^1_1H^+ 

এখানে একটি মজার ব্যাপার ঘটে হাউড্রোজেনের ভর ১.০০৭৯৭ একক, ফলে চারটি হাইড্রোজেনের মোট ভর দাড়ায় ৪.০৩১৮৮ একক। অথচ, একটি হিলিয়ামের ভর ৪.০০২৬ একক। তাহরে বাকী ভর যায় কোথায়? এখানে আসন্ন ভর গ্রহণ না করে প্রকৃত ভর ধরা হয়েছে এবং গোলমালটা চোখে পড়েছে অতিরিক্ত এই ০.০২৯২৮ একক ভর সম্পূর্ণ শক্তিতে পরিণত হয় এবং শক্তির পরিমাণ

আইনস্টাইনের বিখ্যাত ভর-শক্তি সমীকরণ Ε=mc^2 সমীকরণ দ্বারা নির্ণয় করা যায়। সূর্যের ক্ষেত্রে প্রতি সেকেন্ডে ৬৭ কোটি টন হাইড্রোজেন পুড়ে যায় এবং প্রতি সেকেন্ডে ৪০ লক্ষটন পদার্থ বিশুদ্ধ শক্তিতে পরিণত হচ্ছে।

প্রোটন
নিউক্লীয় সংযোজন
জ্যোতিঃপদার্থবিজ্ঞান
কার্বন-নাইট্রোজেন-অক্সিজেন চক্র

সূর্যের চেয়ে বেশি ভরের তারাদের ক্ষেত্রে কেন্দ্রীণ মিথস্ক্রিয়া যে প্রক্রিয়ায় হয়, তাকে কার্বন-কার্বন চক্র বলে।

কার্বন ১২+প্রোটন, নাইট্রোজেন ১২ + গামারশ্মি, কার্বন ১৩ + পজিট্রন + নিউট্রিনো,
কার্বন ১৩ + প্রোটন, নাইট্রোজেন ১৪ + গামারশ্মি, নাইট্রোজন ১৪ + প্রোটন, অক্সিজেন ১৫ + পজিট্রন + নিউট্রিনো, নাইট্রোজেন ১৫ + পজিট্রন + নিউট্রিনো, নাইট্রোজেন ১৫ + প্রোটন, কার্বন ১২ + হিলিয়াম ৪..
এখানে, কার্বন, নাইট্রোজেন ও অক্সিজেন প্রভাবক হিসেবে কাজ করে। অর্থাৎ বিক্রিয়া চালানোর জন্য এরা অপরিহার্য, কিন্তু এরা নিজেরা বিক্রিয়ায় ব্যবহৃত হয় না। যেমন কার্বন চক্রে ১ম ধাপে৪ বিক্রিয়া শুরু করার জন্য কার্বনের কেন্ত্রীণ প্রয়োজন। আবার, শেষধাপে হিলিয়ামের সাথে এই কার্বন বেরিয়ে আসে। কাজেই মোটের উপর কার্বন পরমাণু বিক্রিয়ায় অংশ নেয় ঠিকই কিন্তু নিজেকে বিলিয়ে দেয় না।
কার্বন চক্র, প্রোটন চক্রের তুলনায় জটিলতার কিন্তু মোটের উপর ৪টি প্রোটন উপর্যুক্ত নিউক্লিয়ার বিক্রিয়ায় একটি হিলিয়াম গঠিত হয়। কাজেই নক্ষত্রের মক্তির জন্য যে ফিউশন বিক্রিয়া প্রয়োজন তা দু’টি চক্রের সাহায্যে ধাপে ধাপে সম্পূন্ন করা যায়। নিম্নভর তারাদের জন্য প্রোটন চক্র কিন্তু ভারী তারাদের জন্য কার্বন চক্র।

জ্যোতিঃপদার্থবিজ্ঞান
নিউক্লীয় সংযোজন
কার্বন
নাইট্রোজেন
অক্সিজেন
১৯৭০ ফিফা বিশ্বকাপ

১৯৭০ ফিফা বিশ্বকাপ  হচ্ছে বিশ্ব পুরুষ ফুটবল প্রতিযোগিতার নবম সংস্করণ। ৩১ মে থেকে ২১ জুন পর্যন্ত এটি মেক্সিকো-তে আয়োজিত হয় এবং এটি উত্তর আমেরিকা মহাদেশে অনুষ্ঠিত প্রথম বিশ্বকাপ এবং ইউরোপ ও দক্ষিণ আমেরিকার বাইরে অনুষ্ঠিত প্রথম বিশ্বকাপ। ১৯৬৮ সালের মে থেকে বাছাইপর্ব শুরু হয়েছিল। বাছাইপর্ব থেকে ১৪টি দল এবং আয়োজক মেক্সিকো ও তৎকালীন শিরোপা বিজয়ী ইংল্যান্ডকে নিয়ে মোট ১৬টি দল চূড়ান্ত আসরে প্রতিযোগিতা করে। এই আসরে এল সালভেদর, ইসরায়েল ও মরক্কো তাদের প্রথমবারের মত বিশ্বকাপে অংশগ্রহণ করে।

ব্রাজিল এই আসরে শিরোপা অর্জন করে, তারা তৎকালীন দুইবারের শিরোপাধারী ইতালিকে মেক্সিকো সিটিতে অনুষ্ঠিত ফাইনাল খেলায় ৪-১ গোলে পরাজিত করে। ফলে তারা তৃতীয়বারের মতো বিশ্ব চ্যাম্পিয়ন হয় ও স্থায়ীভাবে জুলে রিমে ট্রফির মালিক হয় এবং ১৯৭৪ সালে নতুন ট্রফির উদ্বোধন করা হয়। বিজয়ী দলের অধিনায়ক কার্লোস আলবার্তো এবং অন্যান্য খেলোয়াড় তথা পেলে, গারসন, জর্জিনহো, রিভেলিনো, ও তোসতাওকে প্রায়ই বিশ্বকাপের সর্বকালের সেরা দল হিসেবে অভিহিত করা হয়। তারা চূড়ান্ত পর্বের ছয়টি খেলা এবং কোয়ালিফাইং পর্বের সবকয়টি খেলা জয়লাভ করে।

তথ্যসূত্র

ফিফা বিশ্বকাপের আসর
১৯৭০ ফিফা বিশ্বকাপ
স্বাগতিক মেক্সিকোয় আন্তর্জাতিক ফুটবল প্রতিযোগিতা